MApN are trust de presă, dar scrie despre Mircea Lucescu și meciurile de rugby. Cheltuielile depășesc 1 milion de euro anual.
Trustul de presă al MApN are 52 de angajați, potrivit organigramei. Observatorul Militar, studioul Pro Patria ori Vocea Armatei sunt parte a "trustului". Venitul mediu al unui angajat MApN este de 1.000 euro. Cheltuielile salariale anuale depășesc 1 milion euro.
Ne place mult, nouă, românilor, vorba aia cu țara arde și baba se piaptănă. Uite cum NATO arde, dacă ne uităm la nervii turcilor și-ai grecilor, și Armata Română întoarce privirea la ce mai face Mircea Lucescu. Și la ce îi mai face apărarea în meciurile de rugby.Ultimul minister european cu ambiții de Champions League, MApN e campion la știri de sport.Trusul de presă al Ministerului Apărării Naționale – așa se numește instituția care împarte sau mai bine zis ia o parte din bugetul Armatei pentru a scrie despre apărarea patriei mamă. E și instituția care găsește mai relevante rezultatele meciurilor de fotbal, rugby și chiar aventurile lui Mircea Lucescu.217 știri de sport, 268 dacă le adunăm și pe cele din categoria Clubul Sportiv al Armatei Steaua și doar 6 despre armatele lumii, 8 despre misiuni, 12 despre eroi și o comemorare se regăsesc pe site-ul organizației de presă a MAPN. Ba chiar și una despre Dragobete.